Die groot vyf van Afrikaans
Die afgelope eeu het daar 'n skatkis van boeke in Afrikaans verskyn, maar van twee spesifieke Afrikaanse publikasies – die Afrikaanse Bybel en die Kook en Geniet – het daar 'n paar miljoen eksemplare verkoop. Aan nog ander, soos die Woordeboek van die Afrikaanse Taal (WAT), word daar reeds negentig jaar gewerk sonder dat die groot taak eers naastenby afgehandel is. Ilse Salzwedel kyk na vyf van die belangrikste publikasies in Afrikaans.
'n Hersiene uitgawe van die 1933-vertaling het in 1953 verskyn en word steeds deur die Bybelgenootskap gepubliseer.
In 1972 het Ina die reg om Kook en Geniet in Engels as Cook and Enjoy uit te gee, aan die uitgewer Human & Rousseau verleen. Hulle het in 1990 ook die Afrikaanse Kook en Geniet se uitgewersregte verkry, en in 1992 het daar – in samewerking met Ina - hersiene weergawes van die boek in albei tale verskyn. Saam met Ina se dogter, Eunice van den Bergh (ook 'n huishoudkundige) het Human & Rousseau in 2009 'n hersiene weergawe van Kook en Geniet uitgegee. Ina en Eunice het ook die baie gewilde Klein Kook en Geniet vir kinders uitgegee.